ทีมไทยใช้ตัวเก๋าสอยโสม ลุ้นฉลุยรอบ 2 เทนนิสเดวิสคัพ
สุวัจน์ ลิปตพัลลภ ระบุ ศึก เดวิสคัพ 2015 โซนเอเชีย/โอเชียเนีย กลุ่ม 1 รอบแรก ระหว่างทีมชาติไทย กับ ทีมชาติเกาหลีใต้ เป็นแมตช์ที่หนักมาก มั่นใจการเล่นในบ้านและประสบการณ์ของนักเทนนิสไทย มีลุ้นคว้าชัย,3 มี.ค. ที่ศูนย์พัฒนากีฬาเทนนิสแห่งชาติ เมืองทองธานี นายสุวัจน์ ลิปตพัลลภ นายกลอนเทนนิสสมาคมแห่งประเทศไทย ในพระบรมราชูปถัมภ์ เป็นประธานในการแถลงข่าวการฝึกซ้อมและความพร้อมในการแข่งขันเทนนิสชิงแชมป์โลก ประเภททีมชาย เดวิสคัพ 2015 โซนเอเชีย/โอเชียเนีย กลุ่ม 1 รอบแรก ระหว่างทีมชาติไทย กับ ทีมชาติเกาหลีใต้ โดยมี พล.อ.ธวัชชัย สมุทรสาคร อุปนายกลอนเทนนิสสมาคมฯ และ มร.อังเดร คามิลอฟ ผู้ตัดสินชี้ขาด สหพันธ์เทนนิสนานาชาติ (ไอทีเอฟ) ร่วมด้วย,การแข่งขันเดวิสคัพดังกล่าว จะมีระหว่างวันที่ 6-8 มีนาคม 2558 ที่ศูนย์พัฒนากีฬาเทนนิสแห่งชาติ เมืองทองธานี โดยทีมชนะจะผ่านเข้ารอบสอง ไปพบ อุซเบกิสถาน ที่ยืนรออยู่แล้ว หลังจากได้บายในรอบแรกสำหรับนักกีฬาไทย ได้แก่ ปิ๊ก ร.ต.ท.ดนัย อุดมโชค มืออันดับ 320 ของโลก, วริศ สอนบุตรนาค มือ 1,009 ของโลก และ แฝดมหัศจรรย์ สนฉัตร กับ สรรค์ชัย รติวัฒน์ มืออันดับ 159 และ 151 ของโลกในประเภทคู่ตามลำดับ โดยมี ซุปเปอร์บอล ภราดร ศรีชาพันธุ์ อดีตนักหวดมือ 9 ของโลก เป็นกัปตันทีม และนายวิเชษฐ์ ทีปกากร เป็นผู้จัดการทีม,ขณะที่เกาหลีใต้มี ชอง ฮยอน มือ 121 ของโลก, นัม จี ซุง มือ 487 ของโลก, ลิม ยอง คิว มือ523 ของโลก และ ซอง มิน คิว มือ 773 ของโลก โดย ชอง ฮยอน และ ลิม ยอง คิว นั้น เป็นแชมป์ชายคู่ ในเอเชี่ยนเกมส์ ครั้งที่ 17 ที่เกาหลีใต้ โดยมี โร แกพ เต็ก เป็นกัปตันทีม,นายสุวัจน์ กล่าวว่า การแข่งขันครั้งนี้ถือว่าเป็นแมตช์ที่หนักมาก เพราะเกาหลีใต้มีนักเทนนิสฝีมือดีหลายคน โดยเฉพาะ ชอง ฮยอน มือ 1 ของทีม ที่ผลงานดีมากในช่วงนี้ และทีมเกาหลีใต้ได้เดินทางมาเตรียมตัวที่ไทยล่วงหน้าก่อนเป็นเวลาพอสมควร แต่เชื่อว่าการเล่นในบ้านและประสบการณ์ของนักเทนนิสไทยที่มีมากกว่าจะช่วยให้มีลุ้นเอาชนะได้ ยิ่งดูสถิติแล้วคู่นี้ใครเป็นเจ้าภาพก็จะชนะได้ หวังว่าการเล่นในไทยจะสามารถรักษาสถิตินี้ไว้ได้อีกครั้ง,ด้าน นายภราดร กล่าวว่า ก่อนหน้านี้ ดนัย สนฉัตร และสรรค์ชัย ได้ออกไปแข่งขันตลอด ทำให้ร่างกายพร้อมมาก เช่นเดียวกับ วริศ ที่ฝึกซ้อมต่อเนื่องมาตลอด ถึงแม้ว่าเกาหลีใต้จะดูดีกว่าในอันดับโลกและผลงานในช่วงนี้ แต่เชื่อว่าประสบการณ์ของมือเก๋าไทยและสภาพอากาศที่ไทยคุ้นชินกว่าจะทำให้ไทยได้เปรียบมากขึ้น และน่าจะสามารถรักษาสถานภาพในกลุ่ม 1 ของโซนได้อีกปี,ขณะที่ ดนัย กล่าวว่า ตอนนี้โฟกัสไปที่ตัวเอง พยายามใช้ประสบการณ์ที่มากกว่าให้เป็นข้อได้เปรียบ สำหรับชอง ฮยอน เคยเจอกันมา 2 ครั้ง ผลัดกันแพ้ชนะคนละครั้ง เช่นเดียวกับ นัม จี ซุง ก็ผลัดแพ้ชนะกันมาคนละครั้งแล้วเช่นกัน ,สนฉัตร กล่าวว่า เคยเจอกับคู่ของเกาหลีใต้มาแล้ว และสามารถเอาชนะได้ แต่ตอนนี้ทั้งคู่ก็พัฒนาไปมาก ซึ่งตั้งใจจะเก็บคะแนนสำคัญนี้ให้ได้ต่อหน้าแฟนเทนนิสชาวไทย,ส่วน โร แกพ เต็ก กัปตันทีมเกาหลี กล่าวว่า ทั้งสองทีมมีโอกาสชนะเท่ากัน เพราะเกาหลีใต้เล่นนอกบ้าน จึงคาดหวังมากไม่ได้ แต่ยังเชื่อมั่น ชอง ฮยอน ที่ฟอร์มกำลังมาแรงและเพิ่งคว้าแชมป์ชาลเลนเจอร์ที่ออสเตรเลียมา จะสามารถเป็นตัวทีเด็ดในการคว้าชัยชนะได้,ด้าน ชอง ฮยอน กล่าวว่า เดินทางมาถึงไทยเพียง 5 วัน กำลังปรับตัวกับสภาพอากาศ ที่ผ่านมาเคยพบกับดนัย 2 ครั้ง และชนะกับแพ้อย่างละครั้ง ยอมรับว่าดนัยเป็นผู้เล่นที่น่ากลัว และรู้สึกกดดันพอสมควรเพราะได้รับการคาดหวังกับตัวเองไว้สูง,สำหรับการจับสลากประกบคู่ศึกเดวิสคัพครั้งนี้ จะมีขึ้นในวันที่ 5 มีนาคม เวลา 10.00 น. ที่ศูนย์พัฒนากีฬาเทนนิสแห่งชาติ ส่วนสถิติการพบกัน 3 ครั้ง ปี 2529 ที่กรุงโซล ประเทศเกาหลีใต้ เกาหลีใต้ชนะ 5-0 คู่ ปี 2546 ที่กรุงเทพมหานคร ไทยชนะ 4-1 คู่ และปี 2554 ที่เมืองกิมชอน เกาหลีใต้ ชนะ 3-0 คู่ 
สุวัจน์ ลิปตพัลลภ ระบุ ศึก เดวิสคัพ 2015 โซนเอเชีย/โอเชียเนีย กลุ่ม 1 รอบแรก ระหว่างทีมชาติไทย กับ ทีมชาติเกาหลีใต้ เป็นแมตช์ที่หนักมาก มั่นใจการเล่นในบ้านและประสบการณ์ของนักเทนนิสไทย มีลุ้นคว้าชัย
สุวัจน์ ลิปตพัลลภ,เดวิสคัพ,โซนเอเชีย/โอเชียเนีย,ทีมเทนนิสไทย,ทีมเกาหลีใต้,นักเทนนิสไทย,ข่าว,ข่าวกีฬา,ไทยรัฐออนไลน์